***ГЛАВА III ТЕХНИЧЕСКИ СПЕЦИФИКАЦИИ***

1. **ВЪВЕДЕНИЕ**

Настоящата техническа спецификация е разработена на база методически указания за изпълнение на Оперативна програма „Региони в растеж“ 2014-2020 г., приоритетна ос 3: „Регионална образователна инфраструктура“

Оперативна програма „Региони в растеж“ 2014-2020 г., приоритетна ос 3: „Регионална образователна инфраструктура“ е насочена към подобряване на образователната инфраструктура от национално и регионално значение, предоставяща квалификация и умения на учащите,свързани с нуждите на пазара на труда, но същевременно и към подкрепа за обекти на образователната инфраструктура за учащи в неравностойно положение, приоритизирани на национално ниво.

Приоритетната ос има две специфични цели:

Подобряване качеството на образователната среда в сферата на висшето образование и

повишаване на нейната привлекателност сред учащите.

Осигуряване на равен достъп на групите в неравностойно положение до образователната услуга, предлагана във висшите училища.

ХТМУ отговаря за цялостното техническо и финансово администриране на програмата на своята територия.

В изпълнение на програмата ХТМУ провежда настоящата поръчка за възлагане на дейностите съгласно Закона за обществените поръчки и приложимите нормативни актове.

**Териториален обхват**

Предмет на настоящата техническа спецификация са дейностите по Оперативна програма „Региони в растеж“ 2014-2020 г., приоритетна ос 3: „Регионална образователна инфраструктура“, процедура BG16RFOP001-3.003”ПОДКРЕПА ЗА ВИСШИТЕ УЧИЛИЩА В РЕПУБЛИКА БЪЛГАРИЯ”, свързани с изпълнението на проекти подобряване на образователната инфраструктура от национално и регионално значение, предоставяща квалификация и умения на учащите, свързани с нуждите на пазара на труда, но същевременно и към подкрепа за обекти на образователната инфраструктура за учащи в неравностойно положение, приоритизирани на национално ниво. във връзка със сключен Договор за безвъзмездна финансова помощ № BG16RFOP001-3.003-0003-C01. между ХТМУ и Министерство на регионалното развитие и благоустройството.

**Целеви групи**

В настоящата процедура на директно предоставяне на безвъзмездна финансова помощ може да участват единствено висшите училища, включени в списъка на допустимите кандидати(конкретни бенефициенти) по процедурата, които изрично са посочени като конкретни бенефициенти на помощта в Оперативна програма „Региони в растеж“ 2014-2020 г. и в критериите за избор на операции, одобрени от Комитета за наблюдение на оперативната програма.

**Критерии за допустимост на сградите**

Всички интервенции в рамките на проектното предложение следва да се осъществяват в сградите на висшите училища, в които се предоставят образователни услуги по съответното/ите приоритетни направления. В случай че сградата обект на интервенция, освен за обучение на студенти от приоритетните професионални направления, определени за подкрепа по ОПРР 2014-2020, се използва и за обучение на студенти и по други направления, е необходимо във формуляра за кандидатстване да бъде посочен относителният дял на студентите от приоритетните направления за подкрепа, както и да бъде обосновано, че сградата ще се използва предимно и/или ще допринесе за развитието на приоритетните професионални направления, определени за подкрепа по ОПРР, за което следва да бъдат представени съответните доказателства – заповеди, утвърдено разпределение на учебните зали за провеждане на обучение или др.

Сградите, обекти на интервенция по проекта, трябва да са собственост на съответното висше училище, държавна и/или общинска собственост, предоставени за безвъзмездно ползване на висшето училище.

Допустими за финансиране дейности по настоящата процедура са само интервенции върху инфраструктура/оборудване/обзавеждане, които се ползват изцяло по нестопански начин.

**Допустими дейности**

Съгласно изискванията по Приоритетна ос 3 „Регионална образователна инфраструктура“ на ОПРР 2014 - 2020 година допустимите дейности за финансиране по сградите са:

* Строителство, реконструкция и ремонт на висши училища, включително прилежащото дворно пространство, както и конструктивни обследвания на съответните сгради, подобряване на достъпа за хора с увреждания до образователните сгради като част от строително-монтажните работи, свързани с тях;
  + Доставка и монтаж на оборудване и обзавеждане за горепосочените сгради/помещения, като част от цялостното им обновяване***~~.~~***
  + Подобряване на достъпа за лица с увреждания.

**ВАЖНО!**

**Няма да се финансират:**

* **Всички разходи извън посочените като допустими.**
* **Всички разходи за дейности, които не са предписани в резултат на извършеното техническо и енергийно обследване.**
* **Разходи за ремонт в самостоятелните обекти извън тези по възстановяване на първоначалното състояние на обектите вследствие ремонта на общите части или подмяната на дограма.**

***Допустими разходи по настоящата обществена поръчка***

* разходи за строителен надзор

Разходите, определени за строителен надзор, са фиксирани и не подлежат на промяна.

1. **ПРЕДМЕТ**

Избраният изпълнител по тази поръчка ще изпълняват ролята на Консултант по смисъла на чл. 168 от ЗУТ като осъществяват строителен надзор при реализацията на Инженеринг във връзка с реализацията на Оперативна програма „Региони в растеж“ 2014-2020 г., Приоритетна ос 3 „Регионлана образователна инфраструктура“, Процедура BG16RFOP001-3.003 „Подкрепа за висшите училища в Република България“ - „Реконструкция, модернизация и въвеждане на мерки за енергийна ефективност в учебен корпус на ХИМИКОТЕХНОЛОГИЧЕН И МЕТАЛУРГИЧЕН УНИВЕРСИТЕТ- гр. София“.

**3. ОБХВАТ НА УСЛУГАТА**

**3.1. Описание на обекта**

Сградата, предмет на обновяване е построена през 1968г. – 1972г., през 1983г. е извършена реконструкция и е извършен основен ремонт. Състои се от осем блока (А, Б, В, Г, Д, Е, Ж и З). Блоковете Б, В, Г и Д разполагат с един етаж (на кота нула) и сутерен (кота -3м.). Блок А разполага с четири етажа, плюс сутерен и технически етаж. Към сградата са прикрепени три типови блока тип хале с цел учебни работилници, разполагащи по проект с едно ниво, но в последствие са надградени частично и втори нива. Блок Д също разполага с работилница, която е без надграждане.

Блок А разполага с две стълбищни клетки, една в северната част, и една в южната (основна с неработещ асанцьор). Северната е еднораменна, а южната двураменна. Северният вход е частично преграден с голямо количество преградни стени, за допълнителни помещения, намесите освен интериорни са и фасадни. При южният вход, който понастоящем е основен, промените са значително по-малки, и са само в интериора на сградата. На горните нива, промените са малки, и се състоят в изместване и/или създаване на нови отвори за врати, преграждане на стари врати и обособяване на нови помещения. На всеки етаж има разположени по един санитарен възел, а в почти всички кабинети и зали има мивки и канализация съобразно с предназначението на сградата. Всички инсталации се събират в инсталационен вертикален буфер разположен между залите/кабинетите и вътрешния коридор. На сутерена има основни намеси, включващи изкопаването на две нови помещения, избиване на прозорец с английски двор, и на врати за новите помещения, усилване на конструкцията в новите помещения с допълнителни колони, наблюдава се разрушаване на английските дворове в следствие на слягане на сградата.

Блок Б, В и Г разполагат с едно ниво (на кота нула) на което има малки намеси включващи преграждане на помещения, зазиждане на врати и избиването на нови такива. Затворени са някогашните входове от запад, с ново-изградени помещения. Блоковете разполагат с по един санитарен възел за всеки един от тях разположен до стълбищтните клетки водещи към сутерена. В сутерените на съответните блокове няма намеси.

Блок Д разполага с едно ниво (на кота нула), с работилница, представляваща помещение тип хале, изградено чрез виренгелови греди и покривни панели, към него има прикрепени помещения, на по ниско ниво, кабинети и складове. Блокът разполага с един санитарен възел в най-южната си част, обслужващ работилницата, останалите помещения се обслужват от санитарния възел на блок Г. В сутерена на сградата е разположено само едно техническо помещение, а останалата част не е копана. Достъпът е през стълбището от блок Г.

Халета Е, Ж и З, са типови, изградени от стоманобетонни колони и виренгелови греди с покривни панели и преградни стени от тухла. Намесите в трите халета са драстични, и индивидуални за всяко едно от тях. Основно са променени северните фасади на халета Е и Ж, с ново-изградени стени от газобетонови блокчета и подменена ПВЦ дограма, дограмата е подменена и на южните фасади.

Външните стени на сградта са изпълнени с плътни тухли с външна и вътрешна вароциментова мазилка с обща деб. 30см..

Подовете са предимно от мозайка и/или балатум.

**3.2. Описание на дейностите по инженеринга:**

* **Разработване на работни проекти за нуждите на обновяването**

Работни проекти за нуждите на обновяването следва да бъдат изготвени от екип от правоспособни проектанти, съгласно ЗУТ, Наредба № 4 от 2001 г. за обхвата и съдържанието на инвестиционните проекти и друга свързана подзаконова нормативна уредба по приложимите части в зависимост от допустимите и одобрени за финансиране дейности. Проектите следва да бъдат придружени с подробни количествено-стойностни сметки по приложимите части, придружени с анализ на единичните цени за всички видове работи, включени в тях, съгласно препоръките за задължителните СМР в техническите паспорти и енергийните обследвания за обектите.

Работният проект ще бъде надлежно съгласуван с всички експлоатационни дружества и други съгласувателни органи и одобрен от Компетентния орган. Извършва се от Възложителя.

В обяснителните записки проектантите следва подробно да опишат необходимите изходни данни, дейности, технико-икономически показатели, спецификация на предвидените за влагане строителни продукти (материали, изделия, комплекти и системи) с технически изисквания към тях в съответствие с действащи норми и стандарти и технология на изпълнение, количествени и стойностни сметки. Работните проекти се изработват в обхват и съдържание съгласно изискванията на Наредба № 4 от 2001 година за обхвата и съдържанието на инвестиционните проекти.

Процесът на изготвяне на техническата документация се предшества от осигуряване на скица и виза за проектиране, ако е приложимо. Скицата и визата за проектиране се осигуряват от Възложителя.

При изготвяне на проектна документация, проектантският екип следва да използва предписанията за обновяване, дадени в изготвените за сградата техническо и енергийно обследване.

С работния проект:

1. се изясняват конкретните проектни решения в степен, осигуряваща възможност за цялостно изпълнение на предвидените видове СМР;

2. се осигурява съответствието на проектните решения с изискванията към строежите по чл. 169 от ЗУТ.

Работният инвестиционен проект следва да е с обхват и съдържание съгласно нормативните изисквания на Наредба №4/2001 г. за обхвата и съдържанието на инвестиционните проекти, а така също и специфичните изисквания на проекта.

**Изпълнителят на настоящата обществена поръчка следва да извърши оценка на съответствието на инвестиционния проект в работна фаза**.

* **Упражняване на авторски надзор**

Изпълнителят на Инженеринга ще упражнява авторския надзор по време на строителството, съгласно одобрените проектни документации и приложимата нормативна уредба, посредством проектантите по отделните части на проекта или упълномощени от тях лица при условие, че упълномощените лица притежават необходимата квалификация.

Авторският надзор ще бъде упражняван във всички случаи, когато присъствието на проектант на обекта е наложително, относно:

* Присъствие при съставяне и подписване на задължителните протоколи и актове по време на строителството и в случаите на установяване на точно изпълнение на проекта, заверки при покана от страна на Възложителя и др.;
* Наблюдение на изпълнението на строежа по време на целия период на изпълнение на строително-монтажните работи за спазване на предписанията на проектанта за точно изпълнение на изработения от него проект от страна на всички участници в строителството;
* Изработване и съгласуване на промени в проектната документация, при необходимост, по искане на Възложителя и/или по предложение на строителния надзор и др.;
* Заверка на екзекутивната документация за строежа след изпълнение на обектите.
* **Изпълнение на СМР**

Изпълнението на СМР за обновяване за енергийна ефективност се извършва в съответствие с част трета "Строителство" от ЗУТ и започва след издаване на разрешение за строеж от компетентните органи за всеки конкретен обект.

Разрешение за строеж се издава от общинската администрация и при представяне на техническа документация с оценено съответствие.

Участниците в строителството и взаимоотношенията между тях по проекта се определят от изискванията на раздел втори, част трета от ЗУТ и от указанията на Възложителя, предоставени в настоящата документация.

Строителят (физическо или юридическо лице, притежаващо съответната компетентност) изпълнява СМР за обновяване за енергийна ефективност за всеки обект в съответствие с издадените строителни книжа, условията на договора и изискванията на чл. 163 и чл. 163а от ЗУТ.

Обстоятелствата, свързани със започване, изпълнение и въвеждане в експлоатация (приемане) на СМР за обновяване за енергийна ефективност, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството.

Техническото изпълнение на строителството трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.

**По време на изпълнението на СМР за обновяване за енергийна ефективност, Изпълнителят на настоящата поръчка - лицензиран консултант, въз основа на сключен договор ще упражнява строителен надзор в обхвата на договора и съобразно изискванията на чл. 168 от ЗУТ.**

**3.3. Описание на дейностите по настоящата обществена поръчка**

За изпълнение на дейностите на строителен надзор за всеки обект, Изпълнителят следва изискванията на чл. 168 от ЗУТ, чийто обхват е както следва:

* отговорност за законосъобразно започване на строежа;
* отговорност за пълнота и правилно съставяне на актовете и протоколите по време на строителството;
* отговорност за изпълнението на строежите, съобразно одобрените инвестиционни проекти и изискванията по чл. 169, ал. 1 и 2 от ЗУТ;
* отговорност за спазване на изискванията за здравословно и безопасни условия за труд в строителството; в тази връзка – определяне на правоспособно физическо лице от състава си за координатор по безопасност и здраве (КБЗ) за етапа на изпълнение на строежа, съгласно чл.5, ал.1, точка 2 от Наредба №2.
* КБЗ да изпълнява лично всички функции предвидени в Наредба №2
* отговорност за недопускане на увреждане на трети лица и имоти вследствие на строителството;
* отговорност за годността на строежа за въвеждане в експлоатация;
* отговорност за оценка за достъпност на строежа от лица с увреждания;
* отговорност за оценка на енергийната ефективност;
* отговорност за подписване на всички актове и протоколи по време на строителството, необходими за оценка на строежите, относно изискванията за безопасност и за законосъобразно изпълнение, съгласно наредба на министъра на регионалното развитие и благоустройството, за актове и протоколите , съставени по време на строителството;
* отговорност за уведомление при нарушаване на техническите правила и нормативи на регионалната дирекция за национален строителен надзор в 3-дневен срок от установяване на нарушението;
* отговорност да изготвя окончателен доклад до възложителя, след приключване на строително - монтажните работи;
* отговорност за щети, които са нанесени на възложителя и на другите участници във строителството и солидарна отговорност за щети, причинени от неспазване на техническите правила и нормативи и одобрените проекти.
* обезпечаване на постоянно присъствие на свои представители на обекта за времето, през което се изпълняват строително - монтажни работи.

**3.4. Приложимо законодателство и документи**

При изпълнение на поръчката Изпълнителят следва да спазва стриктно приложимата нормативна уредба, която определя реда за извършване на оценка на съответствието, строителен надзор, изпълнение на мерки за енергийна ефективност и опазване на околната среда, а именно:

- Закона за устройство на територията и подзаконовите нормативни актове по неговото прилагане;

- Законът за опазване на околната среда;

- Законът за енергийната ефективност и подзаконовите нормативни актове по неговото прилагане;

- Оперативна програма „Региони в растеж“ 2014-2020 и Методическите указания към нея

**4. КОНКРЕТНИ ЗАДЪЛЖЕНИЯ НА КОНСУЛТАНТА, ЧРЕЗ НЕГОВИЯ ЕКИП ОТ КВАЛИФИЦИРАНИ ЛИЦА**

Чрез предложения екип от квалифицирани лица, определени съгласно изискванията на документацията, конкретните задължения на Консултанта за всеки отделен обект включват като минимум:

1. Да извърши технически контрол на проектите по съответните части, в т.ч на Работните проекти и Екзекутивите, изготвени в обхвата на Договора за Инженеринг.
2. Да изготви доклад за оценка на съответствието на работните проекти на възложените обекти и да упражнява строителен надзор и контрол по изпълнениeто на строителните работи на обектите при условията на Техническата спецификация - неразделна част от този договор, чрез специалистите по съответните части, включени в списъка на правоспособните физически лица.
3. Да упражнява пълен контрол по време на строителството, в съответствие с разпоредбите на чл. 168, ал. 1 от ЗУТ.
4. Да обезпечи постоянно присъствие на обекта на експертите по съответните части в зависимост от изпълняваните СМР.
5. Чрез лицата по т. 2 да подписва констативни протоколи за действително извършени СМР, c които се документират количеството, обемът и стойността на изпълнените видове СМР на обекта по договорени цени, съгласно сключения договор за инженеринг на обекта.
6. Да информира **ВЪЗЛОЖИТЕЛЯ** за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на **ВЪЗЛОЖИТЕЛЯ**.
7. Като представител на **ВЪЗЛОЖИТЕЛЯ** да изисква и ползва всички необходими документи и книжа за проверка на качеството на използваните строителни материали, да следи и контролира правилността на технологичната строителна операция и на качеството на изпълнените СМР. При констатиране на допуснати грешки, нарушения и явни дефекти от изпълнителя на СМР, **ИЗПЪЛНИТЕЛЯТ** по настоящия договор да вписва констатациите си в Заповедна книга за обекта - предмет на договора, да уведоми **ВЪЗЛОЖИТЕЛЯ** и да изиска отстраняването им от строителя, допуснал нарушението.
8. Да дава разпорежданията си в писмена форма, регистрирани в Заповедната книга на обекта и задължително подписани от упълномощен представител на **ВЪЗЛОЖИТЕЛЯ** и изпълнителя на СМР на обекта. Разпорежданията се изпълняват незабавно след вписването им, за което **ИЗПЪЛНИТЕЛЯТ** проверява и записва в следваща нарочна заповед констатация по изпълнението им.
9. Да състави доклад до **ВЪЗЛОЖИТЕЛЯ** при разногласие между **ИЗПЪЛНИТЕЛЯ** и другите участници в строителството, в срок от 1 (един) ден от настъпването му. **ВЪЗЛОЖИТЕЛЯТ** се произнася в 3 (три) дневен срок от получаването на доклада със становище и решение на възникналото разногласие.
10. Да уведомява **ВЪЗЛОЖИТЕЛЯ** за всички установени промени в договорените количества СМР, които са предмет на количествено-стойностните сметки, подписани от изпълнителя на СМР на обекта.
11. Да следи за стриктното спазване на сроковете, заложени в Линейния график за изпълнение на строителството.
12. Да представя на **ВЪЗЛОЖИТЕЛЯ** в последния ден от текущия месец междинни доклади за извършения строителен надзор по време на изпълнение на строително-монтажните работи.
13. След приключване на строителството да изготви Окончателен доклад относно законосъобразното изпълнение на строежа и готовността му за въвеждане в експлоатация на основание чл. 168, ал. 6 от ЗУТ и да го предаде на **ВЪЗЛОЖИТЕЛЯ**.
14. След изпълнението на договора да предаде на **ВЪЗЛОЖИТЕЛЯ** всички материали и документи, които са придобити, съставени или изготвени от него във връзка с дейностите в изпълнение на договора.
15. Да не възпрепятства **ВЪЗЛОЖИТЕЛЯ**, лицата, извършващи проверки на място и одити при осъществяването на контрол по изпълнението на работите на обекта.
16. Да не разпространява по какъвто и да е начин пред трети лица собствена или служебна информация, станала му известна при и / или по повод изпълнението на договора, без изричното писмено съгласие на **ВЪЗЛОЖИТЕЛЯ**.
17. Да следи и докладва за нередности при изпълнението на договора. В случай на установена нередност, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви.
18. Да информира **ВЪЗЛОЖИТЕЛЯ** за възникнали проблеми при изпълнението на проекта и за предприетите мерки за тяхното разрешаване.
19. При подписване на договора да представи на **ВЪЗЛОЖИТЕЛЯ** копие от валидни застрахователни полици в съответствие с Наредба за условията и реда за задължително застраховане в проектирането и строителството за този вид строеж, като се задължава да поддържа валидна застраховка за целия период на изпълнение на задълженията си по договора.
20. Да спазва изискванията на приложимата нормативна уредба, както и изискванията на утвърдената Оперативна програма ”Региони в растеж” 2014 - 2020 година.
21. При проверки на място от страна на **ВЪЗЛОЖИТЕЛЯ** и / или контролните органи да осигури присъствието на негов представител, както и да осигурява: достъп до помещения, преглед на документи, свързани с изпълнението на възложените дейности.
22. Да изпълнява мерките и препоръките, съдържащи се в докладите от проверки на място.
23. Да спазва изискванията за изпълнение на мерките за информация и публичност, определени в договора за безвъзмездна финансова помощ.
24. Да съхранява всички документи по изпълнението на настоящия договор в срокове не по-малки от 5 (пет) години.

**5. НОСЕНЕ НА ОТГОВОРНОСТ ОТ ИЗПЪЛНИТЕЛЯ (НА ОСНОВАНИЕ ЧЛ. 168, АЛ. 1 ОТ ЗУТ)**

* + - * Изпълнителят носи отговорност за спазване на условията на безопасност на труд, като отстранява от строителната площадка работещи и други намиращи се на нея лица за неспазване на изискванията за здравословни и безопасни условия на труд.
      * Изпълнителят носи отговорност за изпълнението на задълженията по Наредба №2 от определеният от него КБЗ за етапа на изпълнение на строежа включително:КБЗ да изпълнява лично всички функции предвидени в Наредба №2; КБЗ съвместно с проектанта и строителя да актуализира Плана за безопасност и здраве при отчитане настъпилите изменения с напредването на СМР;
      * Изпълнителят носи отговорност за правилното комплектоване на екзекутивната документация за строежа съгласно изискванията на чл.175, ал. 2 от ЗУТ;
      * Изпълнителят носи отговорност за скритите дефекти на СМР, появили се по време на експлоатацията на съответните части на строежа в гаранционните срокове, съгласно чл.20, ал.4 от Наредба № 2 / 31.07.2003 г.

**6. ДОКЛАДВАНЕ**

Отчитането на работата на Изпълнителя се извършва чрез изготвяне и представяне на:

- *Доклад за оценка на съответствието* *на изготвените работни проекти за нуждите на обновяването на всяка сграда по отделно*, изготвен съгласно изискванията на ЗУТ и подзаконовите актове към него.

- *Междинни доклади за напредъка на СМР* - предоставят се на Възложителя в последния ден на текущия месец за извършения строителен надзор по време на изпълнение на строително-монтажните работи. Предават се 1 оригинал на хартиен носител и 1 екземпляр на електронен носител.

Междинните доклади трябва да съдържат: списък на основните дейности (видове работи) от строежа, за които е упражнен текущ строителен надзор, съставените документи (актове), възникнали проблеми (ако има такива) и съответно необходимите мерки (предприети и предстоящи) за решаването им.

В срок до 5 дни от получаване на междинните доклади за текущия месец, Възложителят ги приема или връща за поправки и / или допълнения, които Изпълнителят следва на извърши в срок до 2 работни дни.

Основание за издаване на фактура за месечно междинно плащане е подписване на констативен протокол за одобрени междинни доклади от предходния месец.

- *Окончателен доклад относно законосъобразното изпълнение на строежа и готовността му за въвеждане в експлоатация след подписване на Акт образец №15*, изготвен съгласно изискванията на ЗУТ и подзаконовите актове към него.

В случаите, когато Възложителят установи, че представеният от Изпълнителя Окончателен доклад не отговаря на изискванията на техническата спецификация и/или законодателството и/или има неточности/пропуски/грешки, дава писмени предписания за поправки и допълнения, които Изпълнителят следва да извърши в срок до 2 работни дни.

**7. ПРИЕМАНЕ НА ИЗПЪЛНЕНИЕТО НА ПОРЪЧКАТА**

Изпълнението на дейностите за обекта се приема от Възложителя с подписване на приемо-предавателен протокол без забележки.

Услугата по договора се счита за изпълнена с подписването на окончателен приемно-предавателен протокол между Възложител и Изпълнител. Той следва да бъде подписан в срока на договора.

**8. СРОК ЗА ИЗПЪЛНЕНИЕ НА ПОРЪЧКАТА**

Срокът за изпълнение на поръчката започва да тече от датата на сключване на договора с Изпълнителя.

Изпълнителят ще изготви Доклада за оценка на съответствието на изготвените работни проекти за нуждите на обновяването на всеки отделен обект в срок до 15 календарни дни от получаването на окомплектован работен проект и необходимите съпътстващи документи.

Изпълнителят ще упражнява строителен надзор и контрол по строителството в периода от подписване на Протокола за откриване на строителна площадка до издаване на Разрешение за ползване за последния строеж, но не по-късно от 30.12.2018 г.

*Срокът за изпълнение на поръчката ще бъде съобразен със срока на действие на договорите с изпълнителя на инженеринг, определени чрез съответните процедури и ред за възлагане съгласно разпоредбите на ЗОП.*